Metka Sparavec

Metka Sparavec-Fain (o.s. Sparavec, s. 9. joulukuuta 1978 Maribor) on slovenialainen uimari, joka edusti aktiiviurallaan seuroja PK Branik ja PK Ilirija.

Sparavec saavutti Istanbulin pitkän radan EM-kilpailuissa 1999 pronssia 50 metrin selkäuinnissa ajalla 29,25. Samojen kisojen 100 metrin selkäuinnissa hän sijoittui neljänneksi. Sevillan pitkän radan EM-kilpailuissa 1997 hän oli kuudes 50 metrin vapaauinnissa. Rostockin lyhyen radan EM-kilpailuissa 1996 hän sijoittui neljänneksi 50 metrin selkäuinnissa, kuudenneksi 50 metrin vapaauinnissa ja seitsemänneksi 50 metrin perhosuinnissa.

Sparavec sijoittui 1996 Atlantan olympialaisissa 50 metrin vapaauinnissa 25:nneksi ja 100 metrin vapaauinnissa 28:nneksi. Perthin MM-kilpailuissa 1998 hän oli 100 metrin vapaauinnissa kahdestoista. Hongkongin lyhyen radan MM-kilpailuissa 1999 hän sijoittui 50 metrin selkäuinnissa kahdeksanneksi. Hän sai Välimeren kilpailuissa 1997 pronssia 50 metrin vapaauinnissa.

Lähteet 

Slovenialaiset uimarit
Vuonna 1978 syntyneet
Elävät henkilöt